CELEX: 32017D1967
Language: hr
Date: 2017-10-23 00:00:00
Title: Odluka Vijeća (EU) 2017/1967 od 23. listopada 2017. o stajalištu koje u ime Europske unije treba zauzeti u okviru Zajedničkog odbora EGP-a u pogledu izmjene Protokola 31. uz Sporazum o EGP-u o suradnji u posebnim područjima izvan područja četiriju sloboda (Pripremno djelovanje Unije za istraživanja u području obrane)

28.10.2017   
               
               
                  HR
               
               
                  Službeni list Europske unije
               
               
                  L 279/50
               
            ODLUKA VIJEĆA (EU) 2017/1967
      od 23. listopada 2017.
      o stajalištu koje u ime Europske unije treba zauzeti u okviru Zajedničkog odbora EGP-a u pogledu izmjene Protokola 31. uz Sporazum o EGP-u o suradnji u posebnim područjima izvan područja četiriju sloboda (Pripremno djelovanje Unije za istraživanja u području obrane)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 218. stavak 9.,
      uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
      uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (2), a posebno njezin članak 54. stavak 2. točku (b), članak 84. stavak 2. i članak 124.,
      uzimajući u obzir prijedlog Europske komisije,
      budući da:
      
                  (1)
               
               
                  Sporazum o Europskom gospodarskom prostoru (3) („Sporazum o EGP-u”) stupio je na snagu 1. siječnja 1994.
               
            
                  (2)
               
               
                  Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. uz Sporazum o EGP-u.
               
            
                  (3)
               
               
                  Protokol 31. uz Sporazum o EGP-u sadržava odredbe o suradnji u posebnim područjima izvan područja četiriju sloboda.
               
            
                  (4)
               
               
                  Primjereno je proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e u pripremnom djelovanju Unije za istraživanja u području obrane koje se financira iz općeg proračuna Europske unije.
               
            
                  (5)
               
               
                  Primjereno je da sudjelovanje država EFTA-e u aktivnostima koje se financiraju iz proračunske linije 02 04 77 03 počne 11. travnja 2017. čak i ako se priložena Odluka Zajedničkog odbora EGP-a donese, ili ako se o ispunjenju ustavnih zahtjeva za tu odluku, ako postoje, obavijesti, nakon 10. srpnja 2017.
               
            
                  (6)
               
               
                  Institucije, poduzeća, organizacije i državljani država EFTA-e trebali bi imati pravo sudjelovati u aktivnostima koje počnu prije stupanja na snagu ove Odluke. Troškovi njihova sudjelovanja u takvim aktivnostima, koje se počinju provoditi nakon 11. travnja 2017., trebali bi se smatrati prihvatljivima pod istim uvjetima kao što su oni koji se primjenjuju na troškove institucija, poduzeća, organizacija i državljana država članica EU-a, ako priložena Odluka Zajedničkog odbora EGP-a stupi na snagu prije kraja dotičnog pripremnog djelovanja.
               
            
                  (7)
               
               
                  Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 11. travnja 2017.
               
            
                  (8)
               
               
                  Stajalište Unije u Zajedničkom odboru EGP-a trebalo bi se temeljiti na priloženom nacrtu odluke,
               
            DONIJELO JE OVU ODLUKU:
      Članak 1.
      Stajalište koje u ime Unije treba zauzeti u okviru Zajedničkog odbora EGP-a o predloženoj izmjeni Protokola 31. uz Sporazum o EGP-u o suradnji u posebnim područjima izvan područja četiriju sloboda temelji se na nacrtu odluke Zajedničkog odbora EGP-a priloženom ovoj Odluci.
      Članak 2.
      Ova Odluka stupa na snagu na dan donošenja.
      
         Sastavljeno u Luxembourgu 23. listopada 2017.
         
            
               Za Vijeće
            
            
               Predsjednica
            
            K. IVA
         
      
      
         (1)  SL L 305, 30.11.1994., str. 6.
      
      
         (2)  SL L 298, 26.10.2012., str. 1.
      
      
         (3)  SL L 1, 3.1.1994., str. 3.
      
      
         NACRT
         ODLUKA ZAJEDNIČKOG ODBORA EGP-a br. …/2017
         od …
         o izmjeni Protokola 31. uz Sporazum o EGP-u o suradnji u posebnim područjima izvan područja četiriju sloboda
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegove članke 86. i 98.,
         budući da:
         
                     (1)
                  
                  
                     Primjereno je proširiti suradnju ugovornih stranaka Sporazuma o EGP-u kako bi se uključilo sudjelovanje država EFTA-e u pripremnom djelovanju Unije za istraživanja u području obrane koje se financira iz općeg proračuna Europske unije.
                  
               
                     (2)
                  
                  
                     Primjereno je da sudjelovanje država EFTA-e u aktivnostima koje se financiraju iz proračunske linije 02 04 77 03 počne 11. travnja 2017. čak i ako se ova Odluka donese, ili ako se o ispunjenju ustavnih zahtjeva za ovu Odluku, ako postoje, obavijesti, nakon 10. srpnja 2017.
                  
               
                     (3)
                  
                  
                     Institucije, poduzeća, organizacije i državljani država EFTA-e trebali bi imati pravo sudjelovati u aktivnostima koje počnu prije stupanja na snagu ove Odluke. Troškovi njihova sudjelovanja u takvim aktivnostima, koje se počinju provoditi nakon 11. travnja 2017., trebali bi se smatrati prihvatljivima pod istim uvjetima kao što su oni koji se primjenjuju na troškove institucija, poduzeća, organizacija i državljana država članica EU-a ako ova Odluka stupi na snagu prije kraja predmetnog pripremnog djelovanja.
                  
               
                     (4)
                  
                  
                     Protokol 31. uz Sporazum o EGP-u trebalo bi stoga izmijeniti kako bi se omogućila provedba te proširene suradnje od 11. travnja 2017.,
                  
               DONIO JE OVU ODLUKU:
         Članak 1.
         U članku 1. Protokola 31. uz Sporazum o EGP-u dodaje se sljedeći stavak:
         
            
                        „13.
                     
                     
                        
                                    (a)
                                 
                                 
                                    Države EFTA-e od 11. travnja 2017. sudjeluju u aktivnostima Unije povezanima sa sljedećom proračunskom linijom unesenom u opći proračun Europske unije za financijsku godinu 2017.:
                                    
                                                —
                                             
                                             
                                                
                                                   Proračunska linija 02 04 77 03: ‚Pripremno djelovanje za istraživanja u području obrane’.
                                             
                                          
                              
                                    (b)
                                 
                                 
                                    Države EFTA-e financijski doprinose aktivnostima iz točke (a) u skladu s člankom 82. stavkom 1. točkom (a) Sporazuma.
                                 
                              
                                    (c)
                                 
                                 
                                    Troškovi sudjelovanja institucija, poduzeća, organizacija i državljana država EFTA-e u aktivnostima iz točke (a), koje se počinju provoditi nakon 11. travnja 2017., smatraju se prihvatljivima od početka djelovanja pod istim uvjetima kao što su oni koji se primjenjuju na troškove institucija, poduzeća, organizacija i državljana država članica EU-a i na temelju odgovarajućeg sporazuma o dodjeli bespovratnih sredstava ili odluke o dodjeli bespovratnih sredstava, ako Odluka Zajedničkog odbora EGP-a br. …/2017 od … [ova Odluka] stupi na snagu prije kraja pripremnog djelovanja.
                                 
                              
                                    (d)
                                 
                                 
                                    Island i Lihtenštajn ne sudjeluju u ovom pripremnom djelovanju i financijski ne doprinose aktivnostima iz točke (a).”.
                                 
                              
                  
         Članak 2.
         Ova Odluka stupa na snagu sljedećeg dana od dana posljednje obavijesti u skladu s člankom 103. stavkom 1. Sporazuma o EGP-u (*1).
         Primjenjuje se od 11. travnja 2017.
         Članak 3.
         Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
            Sastavljeno u Bruxellesu
            
               
                  Za Zajednički odbor EGP-a
               
               
                  Predsjednik
               
               
                  Tajnici Zajedničkog odbora EGP-a
               
            
         
         
            (*1)  [Ustavni zahtjevi nisu navedeni.] [Ustavni su zahtjevi navedeni.]
      
      
         PRILOG
         Izjava država EFTA-e uz Odluku br. …/2017 o izmjeni Protokola 31. uz Sporazum o EGP-u radi proširenja suradnje ugovornih stranaka kako bi se uključilo sudjelovanje država EFTA-e u pripremnom djelovanju Unije za istraživanja u području obrane
         Ovom Odlukom proširuje se suradnja ugovornih stranaka kako bi se uključilo sudjelovanje država EFTA-e u pripremnom djelovanju Unije o istraživanju u području obrane. Države EFTA-e smatraju da pitanje obrane nije obuhvaćeno područjem primjene Sporazuma o EGP-u i da se stoga donošenjem ove Odluke ne proširuje područje primjene Sporazuma o EGP-u kako bi se uključila pitanja obrane osim sudjelovanja država EFTA-e u tom pripremnom djelovanju. Države EFTA-e naglašavaju i da Island i Lihtenštajn ne sudjeluju niti financijski doprinose tom pripremnom djelovanju.